**Zadaci iz Glazbene kulture za 8. razrede**

**Tjedan 11. 5. – 15. 5. 2020.**

**Lijepi pozdrav. ☺**

VAŽNO: Upute:

1. Ništa ne prepisujte u kajdanku do trenutka kada to zatražim od vas (pred kraj današnjeg sata)
2. Objašnjenje oznaka:

pjesma iz udžbenika

 skladba na cd-u

 pogledati neki link najčešće s YouTubea

Tijekom sata postavljati ću vam pitanja. Odgovore **ne prepisujte** nego ih izgovorite na glas, a provjeriti ćete ih kod prepisivanja u kajdanku.

Obrada:

Poslušajte i pogledajte sada sljedeći video link. <https://www.youtube.com/watch?v=BBeXF_lnj_M&list=RDBBeXF_lnj_M&start_radio=1&t=9> (ctrl + lijevi klik miša na link ili kopirajte link na google tražilicu)

Odgovorite sada na pitanja vezana uz odgledani link:

* Tko izvodi ovaj dio skladbe?
* Zaključi kako se zove ovaj glazbeni broj u oratoriju identičnog naziva tog glazbenog broja u operi?
* Na kojem jeziku pjeva solistica?

Poslušajte i pogledajte sada sljedeći video link.

<https://www.youtube.com/watch?v=L2eYZBxrlFs> (ctrl + lijevi klik miša na link ili kopirajte link na google tražilicu)

Odgovorite sada na pitanja vezana uz odgledani link:

* Tko izvodi ovaj oratorijski glazbeni broj?
* Prema izvođačima zaključi kako se zove ovaj oratorijski broj?
* Na kojem jeziku je skladba?
* Kakvi zborovi postoje prema sastavu pjevača?

**Prepišite sada gradivo u nastavku u kajdanku.**

Plan ploče:

**Oratorij**

Cd 2/17 Johann Sebastian Bach (Johan Sebastian Bah): oratorij Muka po Mateju, arija Erbarme dich (Imaj milosti)

Izvođači: 1. mezzosopran 2. gudački orkestar

  

Provjerite sada točnost vaših odgovora na pitanja:

* Tko izvodi ovaj dio skladbe? **mezzosopran i gudački orkestar**
* Zaključi kako se zove ovaj glazbeni broj u oratoriju identičanog naziva tog glazbenog broja u operi? **arija**
* Na kojem jeziku pjeva mezzosopranistica? **njemačkom jeziku**

Cd 2/10 Georg Friedrich Händel (Georg Fridrih Hendl): oratorij Mesija, zborski ulomak Aleluja

Izvođači:

1. muški zbor 2. dječji zbor 3. orkestar

   

Provjerite sada točnost vaših odgovora na pitanja:

* Tko izvodi ovaj oratorijski glazbeni broj? **muški zbor, dječji zbor i orkestar**
* Prema izvođačima zaključi kako se zove ovaj oratorijski broj? **zborski ulomak**
* Na kojem jeziku je skladba? **engleskom jeziku**
* Kakvi zborovi postoje prema sastavu pjevača? **muški, ženski, dječji i mješoviti zborovi**

**Oratorij** potječe od latinske riječi **orare – moliti**. Nastao je u **Rimu u 17. stoljeću** u **oratoriumu**, prostoru za molitvu vjernika.

Oratorij je skladan za **soliste, zbor i orkestar**, a strukturom je sličan **operi**. Sastoji od **oratorijskih brojeva**, ali se ne izvodi scenski (**nema glume, plesa, scenografije ni kostima**) nego koncertno (samo se pjeva i svira). Ima dramsku radnju koju često pripovjeda **pripovjedač**. Tematika je najčešće **religijska**. Najzačajniji skladatelji su dva Njemca **Johann Sebastian Bach** i **Georg Friedrich Händel**.

**To bi bilo sve za ovaj tjedan. Želim vam svima lijepi pozdrav ☺**